เงื่อนไขการให้บริการของเว็บไซต์จังหวัดสิงห์บุรี 
ข้อตกลงในการใช้เว็บไซต์ระหว่าง จังหวัดสิงห์บุรี และผู้ใช้

  ผู้ใดที่เข้าใช้ เว็บไซต์ ถือว่าได้ยอมรับเงื่อนไขการให้บริการดังต่อไปนี้

1. จังหวัดสิงห์บุรี จัดให้มี เว็บไซต์ เพื่อเผยแพร่ข้อมูลข่าวสารทางราชการให้กับประชาชนทั่วไป และบุคลากรภายในจังหวัดสิงห์บุรี ข้อมูลที่แสดงไว้เป็นข้อมูลเพื่อความรู้ทั่วไป หรือข้อมูลข่าวสารของราชการ จังหวัดสิงห์บุรี ให้อนุญาตเป็นการทั่วไปในการใช้ข้อมูล การดาวน์โหลด และถ่ายสำเนา โดยจะต้องเป็นไปตามเงื่อนไขการให้บริการแบบทั่วๆไปของเว็บไซต์

2. บทวิเคราะห์ การตีความและข้อสรุป เป็นข้อมูลที่ได้มาจากหลายแหล่ง หรือเป็นความเห็นส่วนตัวของผู้เขียน และอาจไม่ใช่ความเห็นของจังหวัดสิงห์บุรี เว้นแต่จะได้แจ้งไว้ และข้อมูลที่จังหวัดสิงห์บุรี นำเสนอ มีความถูกต้องของข้อมูล ตรงตามความเป็นจริงอยู่เสมอ

3. ข้อมูลที่แสดงไว้นี้ จัดทำขึ้นโดยนำมาจากแหล่งต่างๆที่น่าจะเชื่อถือได้ แต่ จังหวัดสิงห์บุรี มิอาจรับรองความถูกต้องหรือความสมบูรณ์เพื่อการใช้ในทางการค้าหรือประโยชน์อื่นใด จังหวัดสิงห์บุรี อาจมีการเปลี่ยนแปลงปรับปรุงข้อมูลเมื่อใดก็ได้ โดยไม่ต้องแจ้งให้ทราบล่วงหน้า ผู้ใช้ที่ต้องการคำยืนยันเกี่ยวกับความถูกต้อง และความสมบูรณ์จะต้องติดต่อเป็นทางการกับหน่วยงานที่เกี่ยวข้องโดยตรงจังหวัดสิงห์บุรี จะไม่รับผิดชอบในความเสียหาย สูญเสีย ไม่ว่าทางตรงหรือทางอ้อม หรือค่าใช้จ่ายใด ๆ ที่เกิดจากการใช้ เว็บไซต์ นี้ ไม่ว่าจะเป็นเพราะความไม่สมบูรณ์ ความผิดพลาด ความล่าช้าของข้อมูล การขาดความต่อเนื่องของการเชื่อมโยงอุปกรณ์ หรือ ความประมาทเลินเล่อใดๆ ไม่ว่าจะมีผู้ใดได้แจ้งหรือแนะนำ จังหวัดสิงห์บุรี ก่อนหน้าเกี่ยวกับโอกาสที่จะเกิดปัญหาดังกล่าวหรือไม่

4. ข้อมูลใน เว็บไซต์ อาจจะมีการแสดงความเห็น ข้อแนะนำ หรือบทความจากหลายแหล่ง กรณีเช่นนี้ จังหวัดสิงห์บุรีไม่ยืนยันความถูกต้องแน่นอน ความน่าเชื่อถือของข้อมูลดังกล่าว และผู้ใช้จะพึงพิจารณาข้อมูลต่างๆด้วยวิจารณญาณของตนเอง ดังนั้นจังหวัดสิงห์บุรี และเจ้าหน้าที่ของจังหวัดสิงห์บุรี ไม่ต้องรับผิดต่อผู้ใช้หรือบุคคลใด ๆ ในความเสียหายใด ๆ จากการใช้ข้อมูลไม่ว่ากรณีใดๆ รวมทั้งกรณีที่ความเสียหายดังกล่าวจะเกิดจากความไม่สมบูรณ์ ความไม่ถูกต้อง ความผิดพลาด ความทันสมัย ความสมบูรณ์ของข้อมูล การขาดความต่อเนื่องในการเชื่อมโยงอุปกรณ์ ปัญหาที่เกิดขึ้นจากไวรัสคอมพิวเตอร์ หรือการเปลี่ยนแปลงใดๆในข้อมูลด้วย

5. ผู้ใช้ยอมรับและตระหนักดีว่า จังหวัดสิงห์บุรี จะไม่ต้องรับผิดชอบต่อการกระทำใดๆของผู้ใช้ทั้งสิ้น

6. กรณีที่เกิดความเสียหายแก่จังหวัดสิงห์บุรี อันเนื่องมาจากการดำเนินคดี การบังคับใช้สิทธิเรียกร้อง การชดเชยค่าเสียหาย ความรับผิดใด ๆ หรือค่าใช้จ่ายใด ๆ (รวมถึงค่าทนาย) ที่เกิดสืบเนื่องจากการใช้ เว็บไซต์ ของผู้ใช้ ผู้ใช้รับจะชดใช้ความเสียหายดังกล่าวให้แก่จังหวัดสิงห์บุรี ทั้งสิ้น ไม่ว่ากรณีดังกล่าวจะเกิดจากการที่ผู้ใช้บริการไม่ปฏิบัติตามเงื่อนไขและข้อบังคับของข้อตกลงนี้หรือไม่ ทั้งนี้หากผู้ใช้ไม่พอใจในข้อมูลที่แสดงหรือไม่พอใจในเงื่อนไขที่ระบุไว้นี้ข้อใด ผู้ใช้จะไม่มีสิทธิเรียกร้องใด เว้นแต่ผู้ใช้สามารถระงับการใช้ข้อมูลจาก เว็บไซต์ นี้แต่โดยฝ่ายเดียว

7. ข้อมูลใน เว็บไซต์ นี้จะไม่ถือว่าเป็นคำแนะนำในการลงทุน หรือการเสนอซื้อเสนอขายใด ๆ ทั้งสิ้น

8. เว็บไซต์ นี้มีการเชื่อมโยงกับ เว็บไซต์ ของบุคคลที่สาม ทั้งนี้ เป็นเพียงการให้บริการเพื่อความสะดวกเท่านั้น ดังนั้นจังหวัดสิงห์บุรี จึงไม่มีอำนาจควบคุม รับรอง ยืนยันความถูกต้องหรือความน่าเชื่อถือ หรือรับผิดชอบในเนื้อหาข้อมูลของ เว็บไซต์ ของบุคคลที่สาม นอกจากนี้ ข้อมูลดังกล่าวอาจมีข้อจำกัดในการที่ผู้ใช้จะนำไปเผยแพร่อีกต่อหนึ่งตามกฎหมายลิขสิทธิ์ ดังนั้นผู้ใช้จะต้องติดต่อขออนุญาตใช้ลิขสิทธิ์ในข้อมูลดังกล่าวจากเจ้าของข้อมูลโดยตรง

9. จังหวัดสิงห์บุรี สามารถระงับหรือจำกัดขอบเขตการเผยแพร่ข้อมูลต่าง ๆหรือปรับปรุงข้อมูลต่างๆ เมื่อใดก็ได้ โดยไม่ต้องคำนึงถึงความจำเป็นในการใช้ข้อมูลของผู้ใช้ใด ๆ ทั้งสิ้น

10. จังหวัดสิงห์บุรี สามารถปฏิเสธสิทธิในการใช้ เว็บไซต์ ทั้งหมดหรือบางส่วนแก่ผู้ใดก็ได้ โดยไม่ต้องแจ้งล่วงหน้าด้วย

11. จังหวัดสิงห์บุรี จะไม่ยกเว้นเงื่อนไขการให้บริการนี้ไม่ว่าส่วนใดให้แก่ผู้ใดทั้งสิ้น เว้นแต่จะทำเป็นลายลักษณ์อักษรและลงนามโดยผู้มีอำนาจ

12. ข้อแนะนำด้านการรักษาความปลอดภัยและความลับ ในการใช้บริการ เว็บไซต์ จังหวัดสิงห์บุรี ผู้ใช้มีหน้าที่รักษารหัสลับส่วนตัวของผู้ใช้อย่างเคร่งครัด โดยไม่เปิดเผย รหัสลับส่วนตัวของผู้ใช้แก่บุคคลอื่นทั้งสิ้น ผู้ใช้ควรเปลี่ยนรหัสลับส่วนตัวเป็นประจำ และทุกครั้งที่ผู้ใช้ ใช้บริการเสร็จแล้ว ผู้ใช้ควรคลิก "ออกจากระบบ" เพื่อป้องกันมิให้ผู้อื่นสามารถทำรายการรับ-ส่งข้อมูลข่าวสารโดยใช้ บัญชีผู้ใช้ E-Mail Account ของผู้ใช้

13. การตีความ และการบังคับตามเงื่อนไขการให้บริการฉบับนี้ ให้เป็นไปตาม พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550 ดังนี้
·      ผู้ใดเข้าถึงโดยมิชอบซึ่งระบบคอมพิวเตอร์หรือเว็บไซต์ของจังหวัดสิงห์บุรี ที่มีมาตรการป้องกันการเข้าถึง โดยเฉพาะและมาตรการนั้นมิได้มีไว้สำหรับตน ให้ถือว่ามีความผิดและมีบทลงโทษสูงสุดตามมาตรา 5 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ.2550
·      ผู้ใดล่วงรู้มาตรการการป้องกันการเข้าถึงระบบคอมพิวเตอร์หรือเว็บไซต์ที่จังหวัดสิงห์บุรี จัดทำขึ้นเป็นการเฉพาะ แล้วนำมาตรการดังกล่าวไปเปิดเผยโดยมิชอบในประการที่น่าจะเกิดความเสียหายแก่ผู้อื่น ให้ถือว่ามีความผิดและมีบทลงโทษสูงสุดตามมาตรา 6 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550
·     ผู้ใดเข้าถึงโดยมิชอบซึ่งข้อมูลหรือระบบคอมพิวเตอร์หรือเว็บไซต์จังหวัดสิงห์บุรี ที่มีมาตรการป้องกันการเข้าถึงโดยเฉพาะและมาตรการนั้นมิได้มีไว้สำหรับตน ให้ถือว่ามีความผิดและมีบทลงโทษสูงสุดตามมาตรา 7 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550
·     ผู้ใดกระทำด้วยประการใดโดยมิชอบด้วยวิธีการทางอิเล็กทรอนิกส์เพื่อดักรับไว้ซึ่งข้อมูลทางคอมพิวเตอร์ของจังหวัดสิงห์บุรี ที่อยู่ระหว่างการส่งในระบบคอมพิวเตอร์ และข้อมูลนั้นๆ มิได้มีไว้เพื่อประโยชน์สาธารณะหรือเพื่อให้บุคคลทั่วไปใช้ประโยชน์ได้ ให้ถือว่ามีความผิดและมีบทลงโทษสูงสุดตามมาตรา 8 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550
·     ผู้ใดทำให้เสียหาย ทำลาย แก้ไข เปลี่ยนแปลง หรือเพิ่มเติมไม่ว่าทั้งหมดหรือบางส่วน ของข้อมูลหรือระบบคอมพิวเตอร์หรือเว็บไซต์จังหวัดสิงห์บุรี โดยมิชอบ ให้ถือว่ามีความผิดและมีบทลงโทษสูงสุดตามมาตรา 9 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550
·      ผู้ใดกระทำด้วยประการใดโดยมิชอบด้วยวิธีการทางอิเล็กทรอนิกส์เพื่อดักรับไว้ซึ่งข้อมูลทางคอมพิวเตอร์ของจังหวัดสิงห์บุรี ที่อยู่ระหว่างการส่งในระบบคอมพิวเตอร์ และข้อมูลนั้นๆ มิได้มีไว้เพื่อประโยชน์สาธารณะหรือเพื่อให้บุคคลทั่วไปใช้ประโยชน์ได้ ให้ถือว่ามีความผิดและมีบทลงโทษสูงสุดตามมาตรา 8 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550
·         ผู้ใดส่งข้อมูลคอมพิวเตอร์หรือจดหมายอิเล็กทรอนิกส์แก่บุคคลอื่นโดยปกปิด ปลอมแปลง แหล่งที่มาของการส่งข้อมูลดังกล่าว อันเป็นการรบกวนการใช้ระบบคอมพิวเตอร์หรือเว็บไซต์ของจังหวัดสิงห์บุรี โดยปกติสุข ให้ถือว่ามีความผิดและมีบทลงโทษสูงสุดตามมาตรา มาตรา 11 ใน พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. 2550
· [bookmark: _GoBack]    ผู้ใดกระทำผิดต่อระบบคอมพิวเตอร์หรือเว็บไซต์ภายใต้การดูแลรับผิดชอบของจังหวัดสิงห์บุรี ตามบัญญัติแห่ง พ.ร.บ. ว่าด้วยการกระทำความผิดเกี่ยวกับคอมพิวเตอร์ พ.ศ. ๒๕๕๐ มาตราใดมาตราหนึ่ง หรือหลายๆ มาตรา ในหมวดใดหมวดหนึ่ง หรือหลายๆ หมวด แล้ว จังหวัดสมุทรสาครจะถือเอาบทลงโทษสูงสุดในมาตรานั้นๆ รวมกัน เป็นหลักในการพิจารณาโทษแก่ผู้กระทำผิด

